《满庭芳》
清代·钱宛鸾

宝镜凝霜，玉蓖斗月，见时曾未梳头。画帘垂地，风自荡银钩。

壁影暗描妩媚，开心处，不肯回眸。真无奈，生疏特甚，偏为落花愁。

红楼。终日倚，嗔他燕子，细语绸缪。想情如中酒，那付东流。

看把绣床整顿，才一会、又拨箜篌。谁知道，等闲春老，误了少年游。

作者简介：字翔青，吴县人，云间张室。有《玉泉草堂词》。